ທຸກສາຍຕາ ເບິ່ງໄປທີ່ຈີນ ໃນຂະນະທີ່ ນາຍົກ ອິນເດຍ ມຸ່ງໜ້າສູ່ ຫວຽດນາມ
ການເດີນທາງ ໄປເຖິງຫວຽດນາມ ຂອງຜູ້ນຳອິນເດຍ ມີຂຶ້ນໃນລະຫວ່າງ ການເຈລະຈາຊື້ອາວຸດ ໃນລະດັບສູງ ລະຫວ່າງປະເທດທັງສອງ.
ເປັນທີ່ຄາດກັນວ່າ ຄວາມຕ້ອງການຂອງຮ່າໂນຍເພື່ອເສີມຂະຫຍາຍການປ້ອງກັນທາງ ທະເລ ຕໍ່ຕ້ານການອ້າງເອົາກຳມະສິດ ແບບໝັ້ນໃຈຫລາຍຂຶ້ນຂອງຈີນ ຢູ່ໃນເຂດທະເລ ຈີນໃຕ້ ທີ່ເປັນບັນຫາຂັດແຍ້ງກັນນັ້ນແມ່ນຈະເປັນຫົວຂໍ້ທີ່ສຳຄັນໃນລາຍການປະຊຸມເວ ລານາຍົກັດຖະມົນຕີອິນເດຍ ທ່ານ Narendra Modi ຢ້ຽມຢາມຫວຽດນາມ ໃນວັນສຸກ ມື້ນີ້ ສາດສະດາຈານ Sukh Doe Muni ເຈົ້າໜ້າທີ່ປະຈຳສະຖາບັນການສຶກສາດ້ານການ ປ້ອງກັນປະເທດແລະການວິເຄາະ ທີ່ນະຄອນຫລວງ New Delhi ກ່າວວ່າ ການເດີນ ທາງໄປຫວຽດນາມ ຂອງຜູ້ນຳອິນເດຍ ໃນວັນສຸກມື້ນີ້ ມີຂຶ້ນໃນຂະນະທີ່ “ຄຳຖາມກ່ຽວ ກັບທະເລຈີນໃຕ້ໄດ້ພົ້ນເດັ່ນຂຶ້ນມາເປັນເລື້ອງສຳຄັນ ” ອະດີດນັກການທູດອະວຸໂສ ຂອງອິນເດຍ ທ່ານ Doe Muni ຜູ້ທີ່ເຄີຍເຮັດວຽກຢູ່ໃນເອ ເຊຍຕາເວັນອອກສຽງໃຕ້ມາກ່ອນກ່າວວ່າ “ການຢ້ຽມຢາມຂອງທ່ານ Narendra Modi ທີ່ຈິງແລ້ວ ແມ່ນເປັນການບົ່ງບອກອັນໜັກແໜ້ນເຖິງມິດຕະພາບໃນການສະແດງອອກ ໂດຍອິນເດຍ ເຖິງຄວາມສະໜິດສະໜົມ ຖານມິດສະຫາຍ ຄວາມສາມັກຄີ ກັບຫວຽດ ນາມ ໂດຍສະເພາະ ໃນເວລາທີ່ຫວຽດນາມ ກຳລັງປະເຊີນໜ້າ ກັບຄວາມກົດດັນຢ່າງ ໜັກຈາກຈີນຢູ່ໃນຂົງເຂດ ” ການຢຸດແວ່ ຮ່າໂນຍ ຂອງທ່ານ Modi ຈະເຮັດໃຫ້ທ່ານ ເປັນນາຍົກລັດຖະມົນຕີອິນເດຍ ຄົນທຳອິດ ທີ່ໄປຢ້ຽມຢາມຫວຽດນາມ ໃນໄລຍະໜຶ່ງທົດສະວັດ ເຊິ່ງມີຂຶ້ນໜຶ່ງມື້ກ່ອນໜ້າ ທີ່ທ່ານຈະເຂົ້າຮ່ວມກອງປະຊຸມສຸດຍອດໃນປີນີ້ຂອງກຸ່ມຈີ 20 ທີ່ເມືອງ Hangzhou ໃນປະເທດຈີນ ອີງຕາມທ່ານ Ngo Xuan Binh ຜູ້ອຳນວຍການ ຂອງສະຖາບັນການສຶກສາພາກພື້ນອິນ ເດຍ ແລະ ເອເຊຍຕາເວັນຕົກສຽງໃຕ້ ຢູ່ທີ່ນະຄອນຮ່າໂນຍແລ້ວ ເລື່ອງການປ້ອງກັນປະເທດຈະເປັນພາກສ່ວນທີ່ສຳຄັນຂອງຄວາມສຳພັນ “ອັນດັ່ງເດີມ” ລະຫວ່າງຮ່າໂນຍແລະ ອິນເດຍ ແລະໄດ້ມີການສະແດງປະຕິກິລິຍາທີ່ແຕກຕ່າງກັນອອກມາໂດຍມະຫາຊົນຊາວ ຫວຽດນາມ ທ່ານ ກ່າວຕື່ມວ່າ “ບາງຄົນ ກ່າວວ່າ ການຢ້ຽມຢາມ ຫວຽດນາມ ໂດຍທ່ານ Modi ກ່ອນ ເຂົ້າຮ່ວມກອງປະຊຸມສຸດຍອດກຸ່ມ G20 ສະແດງໃຫ້ເຫັນວ່າ ຮ່າໂນຍມີຄວາມສຳຄັນສ່ຳ ໃດສຳລັບ New Delhi ແລະ ກໍຍັງເປັນສັນຍານ ຕໍ່ຈີນ ເຖິງຢ່າງໃດກໍດີ ພວກຄົນອື່ນໆ ກ່າວວ່າ ການຢ້ຽມຢາມນີ້ຈະມີຜົນກະທົບໜ້ອຍດຽວຕໍ່ຈີນ ໃນຂະນະທີ່ອິນເດຍເປັນພາຄີ ໃຫຍ່ຂອງປັກກິ່ງໃນຫຼາຍຮູບແບບ ”